বিহারুল আনোয়ার
বিহারুল আনোয়ার (আরবি: بِحَار ٱلْأَنْوَار, প্রতিবর্ণীকৃত: বিহ়ার আল-আনওয়ার; অর্থাৎ আলোর সাগর) হল মুহম্মদ বাকির মজলিসী কর্তৃক সংকলিত একটি বিস্তৃত দ্বাদশী শিয়া হাদিস সংগ্রহ। এটি কুতুব আল-আরবাহের পাশাপাশি শিয়া ইসলামে দ্বিতীয় শ্রেণিভুক্ত হাদিসের উৎস হিসেবে ব্যবহৃত হয়। অসংখ্য হাদিস, ঐতিহাসিক বিষয়, কোরআনের বিভিন্ন আয়াতের তফসীরপূর্ণ বিহারুল আনোয়ার গ্রন্থটির সংকলন ১১০৬ হিজরি (১৬৯৪ খ্রিস্টাব্দ) থেকে ১১১০ হিজরি (১৬৯৮ খ্রিস্টাব্দ) সনের মাঝামাঝি সময়ে সম্পন্ন করা হয়।